**Kalevan lukion Kannatusyhdistys ry**

**Salhojankatu 33**

**33500 Tampere**

[**www.kalevanlukio.com**](http://www.kalevanlukio.com)

**Opetus- ja kulttuuriministeriö**

**Viite OKM096:00/2014**

**KALEVAN LUKION KANNATUSYHDISTYS RY:n YLLÄPITÄMÄN KALEVAN LUKION REHTORIN LAUSUNTO HALLITUKSEN ESITYSLUONNOKSESTA LAIKSI LUKIOLAIN 4§:n MUUTTAMISESTA**

**Kalevan lukion operatiivisena johtajana kiitän mahdollisuudesta lausua valmisteilla olevasta tärkeästä lukiokoulutuksen järjestämislupien myöntämisperusteita koskevasta suunnitelmasta.**

**Keskityn lausunnossani luonnollisesti lukiokoulutukseen, koska Kalevan lukion Kannatusyhdistys ry on lukiokoulutuksen järjestäjä.**

***Suomalaisen lukiokoulutuksen järjestämisen perusprinsiipit ovat varsin oikean- suuntaiset.***

**Rakenteita esitetään uudistettavaksi tavalla, mitä voi pitää lähtökohdiltaan oike-**

**ana ja tarkoitustaan vastaavana. Käytännön lukiotoiminnan edustajana on myönteisiksi lähtökohdiksi nostettavissa muun muassa seuraavat asiat:**

1. **Ylläpitäjäjärjestelmä**
2. **Järjestelmän neutraalisuus**
3. **Duaalimallin säilyttäminen**
4. **Rahoituksen maksaminen valtiolta suoraan koulutuksen järjestäjälle**
5. **Monimuotoisen järjestäjäkentän säilyttäminen**
6. **Vapaa hakeutumisoikeus**

***Lukiokoulutuksen järjestämislupien myöntämisen kriteerit tuntuvat keskeisiltä***

***osiltaan oikeansuuntaisilta. Toki käytännön järjestelyjen osalta joitakin yksi-***

***tyiskohtia lie mahdollista täsmentää ja muuttaa.***

**Lukiokoulutuksen järjestämislupakriteereistä lyhyesti. Järjestämislupien perus-**

**teiden pääkohdat ovat varmasti adekvaatteja ( koulutuksen tarve, taloudelliset**

**edellytykset ja ammatilliset edellytykset ). Niiden lähtökohtana on nykyinen käytäntö ja ennen kaikkea lukiolainsäädäntö. Koulutuksen järjestäjän on ongel-**

**matonta yhtyä edellä mainittuihin peruslähtökohtiin.**

**Käytännön sovelluksissa voi olla tilanteita, missä paikalliset olot ja erityistar- peet on sitten otettava vielä huomioon. Mutta sanotusti pääkohdin kriteerit**

**ovat koulutuspoliittisesti keskeisiä kokonaisuuksia.**

***Alueelliset järjestelyt eivät saa yksipuolistaa lukiokenttää***

**Jotkin maininnat rakenneuudistuksen asiakirjoissa saattavat johtaa ajatuk-**

**seen siitä, että nykyinen lukiokoulutuksen järjestäjämoninaisuus olisi ”ken-**

**tällä” ongelma. Tampereella esimerkiksi on koulutuksen järjestäjänä yhtäältä**

**Tampereen kaupunki ja toisaalta yksityinen järjestäjätaho, jollainen myös edustamani Kalevan lukio on. Pitkän rehtoritoimintani pohjalta voin todeta, et-tä niin Tampereen kaupungin lukioiden edustajat kuin me yksityiset järjestäjät-**

 **kään emme ole kokeneet toiminnoissamme haittaavaa päällekkäisyyttä.**

 **Yhteistyö on ollut lähes kolmen vuosikymmenen rehtorikokemukseni pohjal-**

 **ta arvioituna mutkatonta ja rakentavaa. Meillä on siis varsin selkeä työnjako**

 **tai paremminkin yhteistyö koulutusasioiden paikallisissa suurissa linjoissa.**

 ***Koulutuksen järjestäminen laadukkaasti ja tuloksellisesti tulevaisuudessa***

 **Luonnoksessa hallituksen esitykseksi lukiolain uudeksi 3§:n perusteluiksi on**

 **toteamus: ”Lähtökohtaisesti hakijan on kyettävä järjestämään koulutuksensa**

 **siihen kohdennettavan valtion- ja kuntaosuuden turvin laadukkaasti ja**

 **tuloksellisesti.”**

 **Tämä luonnoksen kohta viittaisi siihen, että valtionosuusrahoituksen ohella**

 **kunta olisi yksityisen järjestäjän ylläpitämän koulutuksen rahoittajana tule-**

 **vaisuudessa. Näin ei liene asia todellisuudessa. Siksi järjestämisluvan kritee-**

 **rinä ei voi olla kunnan rahoituksen mukaantulo lainsäädäntöön, koska se ei**

 **kohtelisi järjestäjätahoja neutraalisti eikä tasa-arvoisesti.**

 **Nykyinen rahoitusjärjestelmä on osoittautunut hyväksi, koska se on suoraan**

 **ylläpitäjälle kohdentuvana varsin toimiva vailla kierrätystä kunnan organisaa-**

 **tion kautta niin kuin tilanne oli ennen vuotta 1993. Se toki perustuu eri järjes-**

 **täjätahojen osalta kunkin tahon kunnan valtionosuuteen, mikä oikein onkin.**

 ***Voimassaolevan lainsäädännön mukainen tilanne yksittäisen koulutuksen***

 ***järjestäjän kannalta asiaa tarkastellen***

 **Edustamani Kalevan lukio on vuonna 1952 perustetun Kalevan yhteiskoulun**

 **työn jatkaja. Kalevan yhteiskoulu oli aikanaan jopa Suomen neljänneksi suurin**

 **oppikoulu opiskelijamäärän ollessa suurimmillaan lukuvuonna 1959 - 1960 yli**

 **1 100 oppilasta ja opiskelijaa. Koko oppikouluajan koulussamme oli noin lä-**

 **hemmäs tuhat opiskelijaa.**

 **Tampereen kaupungin siirryttyä vuonna 1976 peruskoulujärjestelmään Kalevan**

 **yhteiskoulu jatkoi lukiona nimeltään Kalevan yhteiskoulun lukio ja vuodesta**

 **1979 alkaen nimeltään toimintaamme täsmällisesti kuvaavana Kalevan lukiona.**

 **Olemme vähitellen ja suunnitelmallisesti kasvaneet suureksi lukioksi. Kun opis-**

 **kelijoita keväällä 1990 oli vajaat 200, on heitä viimeisimmässä tilastoluvussa**

 **syyskuun 20.päivältä 2014 567 henkeä. Koulumme tulee suunnitelmiemme**

 **mukaan vielä jonkin verran kasvamaan.**

 **Olemme tilastoluvuin ilmaistuna yhteiskunnalle edullinen koulutusyksikkö**

 **( Tilastokeskuksen tilastoin taidamme olla tällä hetkellä Pirkanmaan edullisin**

 **lukiokouluttaja ).**

 **Täytämme osaltamme Tampereella ja Pirkanmaalla toisen asteen lukiokoulu-**

 **lutuksen koulutustarvetta. Kalevan lukioon on vuosittain ollut eri sijoilla noin**

 **tuhat nuorta pyrkimässä eri sijoilla ja ensisijaisia hakijoitakin on varsin reilusti**

 **( vuonna 2014 ennätykselliset lähes 250 nuorta).**

 **Olemme perinteisesti myös hyvin tamperelainen lukio, koska opiskelijois-**

 **tamme neljä viidesosaa on tamperelaisia ja valtaosa lopusta viidennekses-**

 **täkin on lähikuntalaisia.**

 **Oman kiinteistömme tilat olemme saneeranneet vuosien 2006 – 2012 välillä**

 **nykyajan vaatimusten edellyttämään toiminnalliseen kuntoon.**

 ***Lopuksi***

 **Pidämme Kalevan lukion ylläpitäjätaholla oikeana sitä, että koulutuksen jär-**

 **jestämisluvan hakemisesta ja hakemukseen liittyvistä asiakirjoista ja selvityk-**

 **sistä säädetään valtioneuvoston asetuksella.**

 **Tuo koulutuksen rahoituksellinen perusta on syytä pitää nykyisenkaltaisena**

 **suorana valtionosuusrahoituksena. Siten turvataan kaikkineen eri järjestäjä-**

 **tahojen tasapuolinen ja oikeudenmukainen kohtelu tulevaisuudessakin.**

 **Tampereella marraskuun 16.päivänä 2014**

 **Jukka Sola**

 **Kalevan lukion rehtori**

 **Kalevan lukion Kannatusyhdistys ry:n johtokunnan esittelijäjäsen**

 **Kalevan lukion johtokunnan esittelijä**